Document ID: /roh_data/filtered/fineweb-2-filterrobots_roh.jsonl.gz/62588

La Posta Svizra adattescha sia purschida en Val Lumnezia. Probabel a partir dals 22 da november porscha la posta ses servetschs a Vella en la butia dal vitg e remplazza uschia la filiala existenta. Quai scriva la Posta.
A Vignogn introducescha ella a partir dals 2 da november il servetsch da chasa. Pajaments pon vegnir fatgs a partir da lura tar la postina u il postin davant l'isch-chasa.
La Posta Svizra collavura gia en passa 1’200 lieus en l’entira Svizra cun partenaris locals. Er a Vrin funcziuna la purschida gia en collavuraziun cun la stizun dal Volg.